Na podlagi 16. in 34.a. člena Zakona o državni upravi (Uradni list RS, št. 113/05 – uradno prečiščenobesedilo, 89/07 - Odl.US, 126/07 - ZUP-E, 48/09, 8/10 - ZUP-G, 8/12 - ZVRS-F, 21/12, 47/13,12/14, 90/14, 51/16, 36/21, 82/21, 189/21, 153/22 in 18/23); 67. in 68. člena Uredbe (EU) št. 1303/2013 Evropskega parlamenta in Sveta z dne 17. decembra 2013 o skupnih določbah o Evropskem skladu za regionalni razvoj, Evropskem socialnem skladu, Kohezijskem skladu, Evropskem kmetijskem skladu za razvoj podeželja in Evropskem skladu za pomorstvo in ribištvo, o splošnih določbah o Evropskem skladu za regionalni razvoj, Evropskem socialnem skladu, Kohezijskem skladu in Evropskem skladu za pomorstvo in ribištvo ter o razveljavitvi Uredbe Sveta (ES) št. 1083/2006 (UL L št. 347 z dne 20. 12. 2013, str. 320, s spremembami; Smernic za uporabo možnosti poenostavljenega obračunavanja stroškov v evropskih strukturnih in investicijskih skladih (skladi esi) – revidirana različica(2021/C200/01): <https://eur-lex.europa.eu/legal-content/SL/TXT/HTML/?uri=OJ:C:2021:200:FULL&from=EN>; Smernic o poenostavljenih možnostih obračunavanja stroškov, objavljenih na spletni strani: [https://www.eu-skladi.si/sl/dokumenti/navodila/smernice-o-poenostavljenih-moznostih-obracunavanja stroskov.pdf](https://www.eu-skladi.si/sl/dokumenti/navodila/smernice-o-poenostavljenih-moznostih-obracunavanja%20stroskov.pdf); Uredbe o porabi sredstev evropske kohezijske politike v Republiki Sloveniji v programskem obdobju 2014-2020 za cilj naložbe za rast in delovna mesta (Uradni list RS, št. 29/15, 36/16, 58/16, 69/16-popr. 15/17, 69/17 in 67/18); Navodil organa upravljanja o upravičenih stroških za sredstva evropske kohezijske politike v programskem obdobju 2014-2020 s spremembami, objavljenih na spletni strani <https://www.eu-skladi.si/sl/dokumenti/navodila/nus_verzija-1-12_podpisano-1.pdf>, ministrica za digitalno preobrazbo sprejema:

**METODOLOGIJO POENOSTAVLJENEGA OBRAČUNAVANJA STROŠKOV**

# UVODNA OBRAZLOŽITEV

Metoda poenostavljenega obračunavanja stroškov je bila uvedena zato, da bi se administrativna obremenitev tako izvajalcev programov kot financerjev zmanjšala. Ni namreč smiselno, da administrativno delo, predvsem pri manjših projektih, vzame več časa, kot izvajanje samega projekta. Prav iz tega razloga tako Računsko sodišče kot Evropska komisija spodbujata uvedbo in uporabo poenostavljenega obračunavanja stroškov, kar je smiselno predvsem pri projektih manjše vrednosti, pri najmanjših projektih (v višini nekaj 100 EUR) pa je celo potrebno.

Potreba po uveljavitvi te metode se je pokazala zaradi preverjanja velikega števila podatkov, vezanih na strošek dela, kar je predstavljalo veliko administrativno breme. Gre za veliko poenostavitev sistema izvajanja in zmanjšanje administrativnega bremena ter večjo usmerjenost k doseganju ciljev politike ter učinkovitejši in pravilnejši rabi sredstev. Pri projektih, za katere se stroški prijavljajo s poenostavljenim obračunavanjem, je manjša tudi verjetnost napak. Zato bi morala širša uporaba poenostavljenega obračunavanja stroškov pozitivno vplivati na stopnjo napake. Poenostavitev zadeva le operacije, ki prejemajo nepovratno pomoč in se ne more uporabljati v primeru operacij, ki so predmet javnih naročil. V primeru da upravičenec sam izvaja aktivnosti, se lahko poenostavitev uporablja, tudi če se nekatere aktivnosti odda v izvajanje zunanjim izvajalcem. Nasprotno pa se poenostavitev ne more uporabiti, če upravičenec odda del ali celoto aktivnosti v izvajanje zunanjim izvajalcem z javnim naročilom.

Namen take metodologije je osredotočenost na doseganje ciljev in rezultatov. Metoda se je na primer izkazala za zelo učinkovito že v drugih sorodnih razpisih (v Javnem razpisu za spodbujanje razvoja nevladnih organizacij in civilnega dialoga za obdobje 2012-2014, Javnem razpisu za spodbujanje razvoja nevladnih organizacij in civilnega dialoga za obdobje 2014-2015 in Javnem razpisu za krepitev zmogljivosti NVO za zagovorništvo in izvajanje javnih storitev 2015 - 2019 in drugi primerljivi razpisi za NVO). Upravičencem s tem poenostavimo način poročanja in poenostavimo kontrolo stroška dela pri financerju. Upravičencem na tak način znižamo tudi administrativne stroške, predvsem v delu, ki se nanaša na dokazovanje finančne višine stroškov.

# METODOLOGIJA IZRAČUNA STANDARDNEGA STROŠKA NA ENOTO (SSE)

Pri javnem razpisu za sofinanciranje usposabljanj otrok in mladih za krepitev digitalnih kompetenc ter spodbujanje in promocijo naravoslovnih in tehniških poklicev je cilj metodologije opredeliti strošek na uro izvedene aktivnosti na udeleženca (v nadaljevanju SSE) oz. standardnega stroška na enoto za udeležbo na posamezni aktivnosti, do katere je upravičen izvajalec aktivnosti.

Javni razpis je razdeljen na tri sklope, pri čemer se izračuna povprečna vrednost stroška na udeleženca (na uro) - vrednosti bruto urne postavke dela:

* SKLOP A: IKT vsebine za dekleta in ženske;
* SKLOP B: Napredne digitalne tehnologije;
* SKLOP C: Dvig digitalnih kompetenc otrok in mladih.

Parametri za določitev stroška SSE:

1. Število izvajalcev aktivnosti v vseh sklopih:

* najmanj dve osebi (predavatelj in asistent) na deset (10) udeležencev.

1. Število udeležencev aktivnosti:

* SKLOP A, B in C največ dvajset (20) udeležencev;

1. Skupno število ur izvedbe:

* SKLOP A, B in C vsak po 22 pedagoških ur.

V nadaljevanju je določena in obrazložena metodologija izračuna posameznega stroška in vrednosti bruto urne postavke dela.

## Strošek dela - SSD

Skupni strošek dela SSDje izračunan kot produkt števila mentorjev ob upoštevanju urne postavke in števila ur izvedbe tečaja ob upoštevanju faktorja za pripravo programa aktivnosti. Pri skupnem strošku dela se upošteva strošek mentorja in asistenta, ki znaša 50 % stroškov predavatelja.

Glede na pretekle izkušnje pri drugih razpisih in uvrstitve primerljivih delovnih mest in nazivov za dejavnost vzgoje in izobraževanja[[1]](#footnote-2) kot jih zahteva konkretni razpis, smo za izhodišče vzeli plačo v javnem sektorju, kar za predavatelja pomeni 42. plačni razred. Bruto znesek 42. plačnega razreda je 2.297,79 EUR. Bruto bruto oz. strošek delodajalca je v tem primeru 2.667,73 EUR (MSDp), kar je razvidno iz informativnega izračuna plače[[2]](#footnote-3).

Skladno z 68. členom Uredbe (EU) št. 1303/2013 se za lažjo uporabo stroškov urne postavke pri izračunu stroškov za osebje, ki je zaposleno na projektu upravičenca, upošteva 1720 delovnih ur (oz. ustrezno sorazmerno število ur od 1720 za osebe, ki delajo s krajšim delovnim časom), kar je tudi maksimalno število ur, ki ga lahko za določeno leto upravičenec prijavi za posameznega zaposlenega na projektu. Izračun stroška dela na uro za stroške plač in povračil stroškov v zvezi z delom izvajalca usposabljanja se obračuna kot:

Znesek urne postavke predavatelja tako znaša: 18,62 EUR. Znesek urne postavke asistenta je ocenjena na 50 % urne postavke predavatelja in tako znaša: 9,31 EUR.

Postavka za predavatelja, ki smo jo upoštevali v izračunu, je tako **18,6 EUR**.

Postavka za asistenta, ki smo jo upoštevali v izračunu, je tako **9,3 EUR.**

V osnovni izračunu SSD se upošteva skupno število ur izvedbe, pri čemer se upošteva najmanj 22 ur za eno aktivnost v sklopu A, B in C, kar smo pridobili preko spleta glede na objavljene in uveljavljene ter preizkušene programe na trgu (razpredelnica na koncu dokumenta) ter izračunana (določena) glede na zahteve kot jih določa razpis:

*SSD = (18,6\*22)+(9,3\*22) = 613,80*

Temu znesku se prištejejo še stroški priprave gradiva in programa ter stroški promocije, s čimer se določi končen SSD.

## Priprava gradiva in programa

Gradivo in programi na tej točki predvidoma še niso pripravljeni, zato je financiranje tega stroška smiselno.

Pri oceni stroška priprave smo izhajali iz dokumenta: Pogoji in kriteriji za izbor izvajalcev za pripravo gradiv in scenarijev e-gradiv ter višino honorarjev, ki ga je pripravila Upravna akademija[[3]](#footnote-4). Iz dokumenta izhaja, da je pisno gradivo v obsegu 30.000 znakov s presledki oziroma približno 16 strani po 30 tipkanih vrstic s 65 znaki v vrstici vredno 375,00 EUR brez DDV (z besedo: tristo petinsedemdeset evrov in nič centov), z 22 % DDV pa 457,50 EUR (z besedo: štiristo sedeminpetdeset evrov in petdeset centov). V tabeli izračuna SSE smo torej upoštevali znesek **457,50 EUR** za pripravo programa in gradiva.

## Promocija

Stroški promocije aktivnosti v okviru projekta zajemajo informiranje, grafiko, tiskovine, objave v lokalnem ali regijskem mediju (časopis ali radio ali televizija), objave na družbenih omrežjih. Narejena je bila raziskava trga preko spleta. Cene so pridobljene na spletnih straneh posameznih ponudnikov ter glede na povprečno vrednost znašajo 697,48 EUR (razvidno iz tabele). Glede na to, da vsi ponudniki ne bodo uporabili vseh preverjenih oblik oglaševanja, da bo oglaševanje prilagojeno glede na individualne potrebe prijaviteljev in v skladu z gospodarno rabo sredstev, smo strošek promocije pri izračunu stroška SSE upoštevali v višini zaokroženo na 50 % skupne vrednosti oglaševanja, kar znaša **350,00 EUR**. V tem znesku so upoštevani Google ADS, Facebook oglaševanje, lokalni radio in lokalni časopis, plakati/letaki, idr.

|  |  |  |  |  |  |
| --- | --- | --- | --- | --- | --- |
|  | FB | GOOGLE | lokalni radio | lokalni časopis | letaki/plakat |
| Spletnik (<https://spletnik.si/facebook-oglasevanje/cenik/>) | 300,00 € |  |  |  |  |
| Spletnik (<https://spletnik.si/google-oglasevanje/>) |  | 300,00 € |  |  |  |
| povprečna cena FB oglaševanja (<https://www.primerjam.si/cene/optimizacija-in-spletno-oglasevanje/cena-facebook-oglasevanja>) | 200,00 € |  |  |  |  |
| Miklavčič marketing (<https://digitalni-marketing.si/google-oglasevanje-cenik/>) |  | 220,00 € |  |  |  |
| Miklavčič marketing (<https://digitalni-marketing.si/facebook-oglasevanje/>) | 122,00 € |  |  |  |  |
| povprečna cena google oglaševanja (<https://www.primerjam.si/cene/optimizacija-in-spletno-oglasevanje/cena-google-oglasevanja>) |  | 290,00 € |  |  |  |
| povprečna cena radio oglasa (<https://www.bing.com/search?q=cena+oglasa+na+lokalnem+radiu&cvid=47b779f6b76e4b74a854495aa8f42297&aqs=edge..69i57.7897j0j9&FORM=ANAB01&PC=U531>) |  |  | 144,00 € |  |  |
| Radio Sovenske Gorice (<https://www.rsg.si/cenik-oglasevanja/>) 30 s dolg oglas |  |  | 121,90 € |  |  |
| Radio Ptuj (<https://www.radio-ptuj.si/images/oglasevanje/Cenik-Radio-2016.pdf>) 30 s dolg oglas |  |  | 187,78 € |  |  |
| Štajerski tednik (<https://www.tednik.si/images/oglasevanje/Cenik_Tednik_2016.pdf>) |  |  |  | 138,56 € |  |
| Gorenjski glas (<https://www.gorenjskiglas.si/pdf/cenik_kranjcanka.pdf>) |  |  |  | 278,00 € |  |
| povprečna cena oglasa v časopisu (<https://omisli.si/oglasevanje-marketing/tisk-revije-casopisi/cene/>) |  |  |  | 4.620,00 € |  |
| MAGMA (<https://magmamedia.si/tisk-plakatov/>) 300 plakatov |  |  |  |  | 250,00 € |
| LOGOS Design (<http://www.logos-design.si/Plakati.html>) 300 plakatov |  |  |  |  | 180,00 € |
| Printalnica.si (<https://printalnica.si/plakati-posterji/>) 300 plakatov |  |  |  |  | 750,00 € |

## Pavšalni stroški

V skladu s prvo točko 68. člena Uredbe št. 1303/2013/EU, se lahko pavšalna stopnja za posredne stroške izračuna na naslednje načine:

* pavšalna stopnja do 25 % upravičenih neposrednih stroškov pod pogojem, da se stopnja izračuna na podlagi poštene, pravične in preverljive metode izračuna ali metode, ki se uporablja v programih za nepovratna sredstva, ki jih v celoti financira država članica za podobno vrsto operacije in upravičenca (potrebna metodologija na ravni načina izbora operacij);
* pavšalna stopnja do 15 % upravičenih neposrednih stroškov osebja/upravičenih neposrednih stroškov plač, ne da bi morala zadevna država članica s kakršnim koli izračunom določiti stopnjo, ki se uporabi (metodologija ni potrebna);
* pavšalna stopnja, ki se uporablja za upravičene neposredne stroške na podlagi obstoječih metod in ustreznih stopenj, ki se uporabljajo v politikah Unije za podobno vrsto operacije in upravičenca (v okviru pobude Obzorje 2020 znaša pavšalna stopnja 25 % in v okviru instrumenta LIFE 7 %).

Podporne strukture so bile od leta 2008 financirane v okviru Evropskega socialnega sklada. Pri določitvi upravičenih stroškov javnega razpisa smo izhajali iz določb, ki jih uporablja Evropska komisija pri financiranju projektov ESS (glej zgoraj) in so se v praksi izkazale kot zelo uspešne in učinkovite.

**Pavšalni strošek se izračuna kot pribitek v višini 15 % iz osnove, to je skupna vrednost SSD, pri kateri so že upoštevani pribitki za stroške organizacije in promocije. V izračunu so tako predvideni dodatni pavšalni stroški v višini 15 % skupnih stroškov.**

1. **Izračun povprečne vrednosti stroška na udeleženca (na uro) - vrednosti bruto urne postavke dela (Up)**

Skladno z zgoraj opisano metodologijo je predviden strošek (ob predpostavki, da se aktivnosti udeleži vsaj 10 udeležencev) na udeleženca za posamezno aktivnost:

SSE SKLOP A, B, C: *1.421,30 + 15 % = 1.634,50 / 10 udeležencev =* ***163,50 za aktivnost*** *oz.* ***7,43 EUR/udel./uro.***

**Zaokrožena vrednost za sklop A, B, C je 163 EUR na udeleženca.**

Ugotavljamo, da se s to vrednostjo sklada tudi povprečna vrednost, ki smo jo dobili na podlagi raziskave trga oziroma javno dostopnih podatkov cen storitev nekaterih primerljivih usposabljanj, ki se izvajajo na trgu.

V tabeli, v nadaljevanju, je prikazan nabor različnih ponudnikov aktivnosti, z navedbo vrste usposabljanja, cene usposabljanja, števila ur usposabljanja ter izračunom urne postavke usposabljanja na osebo.

Tabela: Cene aktivnosti na trgu glede na dosegljive podatke (pridobljeno na spletu April, 2023)

|  |  |  |  |  |  |  |
| --- | --- | --- | --- | --- | --- | --- |
| Ponudnik | aktivnost | enota | skupaj ur (A) | cena/ enoto EUR | cena skupaj  EUR (B) | Cena/uro/  osebo EUR  C = B/A |
| Varniinternet | Poletna digitalna doživetja | 5 dni | 40 | / | 150 | 3,75 |
| Računalniški muzej | Programiranje  osnovno | 1x/teden  90 min  12 tednov | 18 ur | 60/mesec | 180 | 10 |
| Digitalschool | Poletna šola programiranja CODE | 5 dni  8 ur/dan | 40 ur | / | 219 | 5,5 |
| SmartNinja | Programiranje za otroke | 8 dni (srečanj) | 8 ur | / | 167 | 20,8 |
| CodingGiants | Programiranje osnovno (različno) | 1x/teden  90 min  14 srečanj | 21 ur | 55/mesec (5 obrokov) | 275 | 13,1 |
| Inštitut 4.0 | Poletna šola RoboCamp | 5 dni | 40 ur | / | 280 | 7 |

1. <https://www.uradni-list.si/glasilo-uradni-list-rs/vsebina/2023-01-0191/aneks-h-kolektivni-pogodbi-za-dejavnost-vzgoje-in-izobrazevanja-v-republiki-sloveniji> [↑](#footnote-ref-2)
2. Vir: Veljavna plačna lestvica na 3. 5. 2022 (pridobljeno na dan 3. 5. 2023): <https://www.gov.si/teme/placni-sistem/> in <https://www.src.si/opla/#izracun-place> [↑](#footnote-ref-3)
3. Vir: <https://ua.gov.si/media/2423/pogoji_in_kriteriji_izbor_izvajalcev_gradiva_in_e-gradiva_2022__p.pdf> [↑](#footnote-ref-4)